নৌবাণিজ্য দফতরের প্রধান কর্মকর্তা মো. শফিকুল ইসলাম সোমবার (৯ জুলাই) বাংলানিউজকে জানান, বাতিঘরের আয়টা মুখ্য নয়। বাতিঘরগুলো নিরবচ্ছিন্নভাবে চালু রাখতে হচ্ছে বঙ্গোপসাগরে ‍জাহাজ চলাচলে নিরাপত্তা নিশ্চিত করতে। একেকটি বাতিঘর সমুদ্রগামী জাহাজ ও মাছধরার নৌযানগুলোর জন্য পথপ্রদর্শক। কক্সবাজার বাতিঘর দেশের মূল ভূখণ্ডে হওয়ায় পিডিবি’র বিদ্যুৎ সরবরাহের কারণে সচল রাখার কাজটা সহজ। কিন্তু কুতুবদিয়া ও সেন্টমার্টিনের বাতিঘর সচল রাখতে হয় জেনারেটর ও সৌরবিদ্যুতের সাহায্যে।